โรคมะเร็งอวัยวะเพศหญิงแบ่งออกได้เป็นกี่ระยะ
ก.  3 ระยะ
ข. 4 ระยะ
ค. 2 ระยะ
ง.  5 ระยะ
ข้อที่ถูกต้องได้แก่ ข.  เนื่องจาก โรคมะเร็งอวัยวะเพศหญิงแบ่งออกได้เป็น 4 ระยะเช่นเดียวกับในโรคมะเร็งชนิดต่างๆ และบางระยะอาจแบ่งย่อยได้อีกเพื่อแพทย์โรคมะเร็งใช้ ช่วยเลือกวิธีรักษา บอกการพยากรณ์โรค และเพื่อการศึกษา ซึ่งทั้ง 4 ระยะหลัก ได้แก่

ระยะที่ 1 แบ่งเป็น 2 ระยะย่อย คือ
ระยะ1A ก้อนเนื้อ/แผลมะเร็งมีขนาดโตน้อยกว่า 2 เซนติเมตร (ซม.) และโรคลุกลามกินลึกลงไปในเนื้อเยื่ออวัยวะเพศไม่เกิน 1มิลลิเมตร
ระยะ1B ก้อนเนื้อ หรือแผลมะเร็งมีขนาดโตมากกว่า 2 เซนติเมตร (ซม.) , และ/หรือ ขนาดใดก็ได้ แต่โรคลุกลามกินลึกลงไปในเนื้อเยื่ออวัยวะเพศเกินมากกว่า 1มิลลิเมตร

ระยะที่ 2 โรคมะเร็งลุกลามลงลึกถึง ท่อปัสสาวะส่วนต้น, ช่องคลอดส่วนต้น, และเนื้อเยื่ออื่นๆนอกอวัยวะเพศ

ระยะที่ 3 แบ่งเป็น 3 ระยะย่อย คือ
ระยะ3A โรคลุกลามเข้า ท่อปัสสาวะส่วนปลาย, ช่องคลอดส่วนปลาย, และ/หรือ ทวารหนัก, และ/หรือ ลุกลามเข้าต่อมน้ำเหลืองขาหนีบส่วนตื้นๆไม่เกิน2ต่อม
ระยะ3B โรคลุกลามเข้าต่อมน้ำเหลืองขาหนีบส่วนตื้นๆ กี่ต่อมก็ได้, และ/หรือลุกลามเข้าต่อมน้ำเหลืองขาหนีบส่วนลึกตั้งแต่2ต่อมขึ้นไป
ระยะ3C โรคลุกลามเข้าต่อมน้ำเหลืองขาหนีบจนทะลุออกนอกต่อมน้ำเหลืองจะกี่ต่อมก็ได้

ระยะที่ 4 แบ่งเป็น 2 ระยะย่อย คือ
ระยะ4A โรคลุกลามเข้าต่อมน้ำเหลืองขาหนีบ กินลึกเข้าสู่ผิวหนัง และ/หรือเนื้อเยื่อใต้ต่อมน้ำเหลือง จนต่อมน้ำเหลืองเคลื่อนไหวไม่ได้, และ/หรือแตกเป็นแผล, และ/หรือ โรคลุกลามเข้า ส่วนต้นของช่องคลอด, ส่วนต้นของท่อปัสสาวะ, เข้ากระเพาะปัสสาว, ลำไส้ตรง, และ/หรือ กระดูกหัวหน่าว
ระยะ 4B โรคแพร่กระจายเข้าระบบน้ำเหลืองทำลายต่อมน้ำเหลืองที่ไกลอวัยวะเพศ เช่น ในอุ้งเชิงกราน, ในรอบหลอดแดงใหญ่ในช่องท้อง, และ/หรือที่เหนือกระดูกไหปลา, และ/หรือแพร่กระจายเข้ากระแสเลือดไปทำลายอวัยวะต่างๆทั่วร่างกาย พบบ่อยที่ ปอด
นรีเวชวิทยา (นรีเวชวิทยา) - Gynecology,อายุรศาสตร์ (อายุรศาสตร์) - Internal Medicine